alexandrainst/scandi-wiki huggingface dataset:
The Miz

Michael «Mike» Mizanin (født 8. oktober 1980)  er en amerikansk reality-tv personlighet og profesjonell fribryter, bedre kjent under artistnavnet The Miz. 

Han har for tiden kontrakt med World Wrestling Entertainment (WWE), der er han tilknyttet Raw og han har vært  WWE Championship og tidligere Unified WWE Tag Team Champion sammen med Big Show. Han er den første personen in WWE noensinne som har holdt Unified WWE Tag Team Championship og WWE United States Championship samtidig. The miz er ingen populer fribryter, han er ganke hatet på grund av at alle tror  han fikk seg jobb i WWE på grund av at han var på TV. Men å fordi han sier dette VELDIG ofte: Couse im The Miz And im Awesome, noe som gjør han bare mere hatet.
The Miz forsvarte sitt WWE Championship mot John cena med lykke på WrestleMania 27, 4 April.2011 før han tapte det mot John Cena i en retur kamp 1 Mai.2011.

The Miz slo seg sammen med «R-Truth» August.2011 og kallte seg sammen «Awesome Truth». Nå er Awesome Truth splittet opp.
The Miz vant Intercontenental Championchip på RAW's 1000 episode. Mike er sammen med tidligere WWE-diva Maryse.

Tidlig liv 
Mizanin, opprinnelig fra Parma, Ohio, gikk på Normandie High School, der han var kaptein på basketball laget og på langrenn laget. Han deltok også i svømming. han gikk på Miami University, der han var medlem av Theta Chi Brorskapet, og studerte virksomheten ved Richard T. Farmer School of Business.

Titler  
 WWE Championchip 2 ganger han vant over shemus(wresler) og john cena ( også wresler )  
 United states Championchip 2 ganger
 WWE Tag Team Championchip 3 ganger (John Morrison 1 gang) (John Cena 1 gang) (The Big Show 1 gang som i tillegg hadde World tag team titlene som Unified Champions.
 World Tag Team Championchip 2 ganger (John Morrison 1 gang) (The Big Show 1 gang som i tillegg hadde WWE Tag Team Titlene som Unified Champions. 
 Intercontenental Championchip 1 gang (han er den nåværende tittelholder etter å ha slått Christian(wrestler) på RAW's 1000 episode.

Referanser

Eksterne lenker 
 
 
 
 
 
  Mike «The Miz».com

Fribrytere fra USA
Sagstua skolemuseum

Sagstua Skolemuseum / Sigurd Hoels hjem er et tidligere gårdsbruk med grendeskole på Sand i Nord-Odal kommune. Stedet er kjent som et kunstnerhjem ettersom forfatteren Sigurd Hoel (1890–1960) ble født her og bodde her de første femten årene av sitt liv.

Huset ble bygget i 1855, og var skolebygning fram til 1886. Både da og senere var det klokkergård. Sigurd Hoels far Lars Anton Hoel (1849–1920) var både lærer, kirkesanger, poståpner, og i en kort periode ordfører (V) i bygda. Moren Elise var selv datter av en lærer. Paret fikk 10 barn, hvorav Sigurd var det åttende. 

Inntrykk fra gården er gjengitt i Hoels roman med dels selvbiografiske barndomsskildringer Veien til verdens ende (1933).

Huset eies i dag av Nord-Odal kommune, det har vært museum siden 1988, og drives som en del av museet Odalstunet. Første etasje i huset er innredet i en stil som var vanlig i middelklassehjem på bygda rundt forrige århundreskifte, den gang Sigurd Hoel var barn her.

Litteratur 
 Hilde Diesen. Dikterhus. Tell forlag, 1994 (bokhylla.no – fulltekst)
 Øystein Rottem. Sigurd Hoel, et nærbilde''. Gyldendal, 1991

Eksterne lenker 
 

Hoel
Byggverk i Nord-Odal
Museer i Innlandet
Hoel
Museer etablert i 1988
Kultur i Nord-Odal
Arumenere

Arumenere (gresk: (Kutzo-)vlachos; slavisk: tsintsar; albansk ciobani; rumensk aromâni) er folkegruppe på Balkan. Arumenere finnes idag i det nordlige Hellas, Makedonia, Albania, Bulgaria og Dobrudsja i Romania, det siste i diaspora.

Språk og kultur
Folkegruppens språk er arumensk og tales i dag av anslagsvis 250 000 mennesker 

Arumenerne tilhører vanligvis den ortodokse kirken. I Albania er de som de fleste andre konfesjonsløse. Det finnes få utelukkende arumenske bosettinger. Medlemmene av denne etniske gruppen lever derfor spredt utover store deler av sørøsteuropa i større eller mindre språkøyer i tett kontakt med naboer av annen etnisitet og språktilhørighet. Av denne grunn er de fleste medlemmene av folkegruppen to- eller flerspråklige. Den største konsentrasjonen av arumensktalende befolkning er i de epirotiske og tessaloniske Pindosfjellene, nordvest i Hellas.

Bortsett fra i Hellas er de nå akseptert som en egen etnisk minoritet.

Historie
Arumenerne spilte en viktig rolle i uavhengighetskrigene på Balkan mot det osmanske riket.

Kjente arumenere
 Elena Gheorghe, sanger, representerte Romania under Eurovision Song Contest i 2009
 Gheorghe Hagi, fotballspiller og -trener.
 Simona Halep, tennisspiller

Referanser

Eksterne lenker
 Hjemmesiden til det makedonarumenske forbundet (Makedonarmãn Council)
 Macedon Armans Association i Frankrike – Artikler på engelsk og fransk
 ArmanameaTV - Arumenske bilder og musikk
 SNL

Etniske grupper i Albania
Etniske grupper i Nord-Makedonia
Etniske grupper i Hellas
Etniske grupper i Bulgaria
Etniske grupper i Romania
Midteggen Borettslag

Midteggen Borettslag ligger på Saupstad sør for Trondheim sentrum og har 474 leiligheter fordelt på 24 lavblokker med seks tun. Borettslaget ligger sørøst på Saupstad og ble grunnlagt i 1973 som et av de siste store borettslagene i området.

Til sammen 16 av disse blokkene ligger i Saupstadringen 51-81 (bare oddetall), mens åtte blokker ligger ved Midteggen 2-16 (bare partall). Borettslaget er medlem av Trondheim og Omegn Boligbyggelag (Tobb).

Se også 
 Ringvegen borettslag
 Kolstadflaten borettslag

Eksterne lenker 
 
 
 Tobb.no – Boligselskap, Midteggen borettslag

Boligbyggelag og borettslag i Trondheim
Heimdal (bydel)
Etableringer i 1973
Annar Follesø

Annar Follesø (født 29. desember 1972) er en norsk fiolinist. Han har sin utdannelse fra Barratt Due musikkinstitutt i Oslo og Indiana University i Bloomington, IN, USA. Han har vakt oppsikt blant annet for sine tolkninger av Bela Bartok og Ole Bull. Follesø spiller inn for det norske plateselskapet 2L. Sammen med Wolfgang Plagge er han kunstnerisk leder for Sunnmøre Kammermusikkfestival.

Eksterne lenker 
annar.no – Annar Follesøs hjemmeside

kammermusikkfestival.no – Sunnmøre Kammermusikkfestivals hjemmeside

Norske fiolinister
Alumni fra Barratt Due musikkinstitutt
Fødsler i 1972
Norsk Farmaceutisk Tidsskrift

Norsk Farmaceutisk Tidsskrift (NFT) er et vitenskapelig tidsskrift for farmasøyter og legemiddelinteresserte. NFT utgis av Norges Farmaceutiske Forening (NFF).

Norsk Farmaceutisk Tidsskrift (NFT) ble etablert i 1893 og er medlem av Den Norske Fagpresses Forening (DNFF).

Tidsskriftet har et opplag på 3500 (per august 2011), og distribueres til alle medlemmer av Norges Farmaceutiske Forening, det vil si til farmasøyter innen apotek, sykehusapotek og farmasøytiske avdelinger, farmasøytisk industri, handel og engros, offentlig virksomhet og undervisning og forskning, samt til studentmedlemmer.

Tidsskriftet har også abonnenter innen farmasøytisk industri, fagbibliotek, helsemyndigheter og institusjoner i Norge og Norden.

Ansvarlig redaktør: Hanne Nessing

Referanser

Eksterne lenker 
 Norges Farmaceutiske Forening
 Norsk Farmaceutisk Tidsskrift, NFT

Norske fagblader
Norske vitenskapelige tidsskrifter
Nivå 1-tidsskrifter
Farmasi
Publikasjoner etablert i 1893
1893 i Norge
Nanhu

Nanhu (kinesisk: 南湖区; pinyin: Nánhú Qū) er et bydistrikt i byprefekturet Jiaxing i provinsen Zhejiang i Folkerepublikken Kina. 

Det har et areal på 425,83 km² og teller 460.000 innbyggere (2004).

Det tidligere navn var Xiucheng (秀城区), og det skiftet til det nåværende navnet den 17. mai 2005.

Eksterne lenker 
 Lokalregjeringens sider 

Nanhu
Skolebøker

Skolebøker er lærebøker brukt på skoler eller læringsinstitutter. Særlig kjent er lesebøkene.

Eldste norske skolebok på morsmålet 
Den første norske skoleboken på morsmålet var likevel en regnebok, utgitt i Trondheim i 1645. Tittelen var likevel Arithmetica Danica (= dansk aritmetikk). Den er for en stor del skrevet på vers, og fremstår både morsom og pedagogisk tilrettelagt. Den presenteres av forfatteren Tyge Hansøn som «Arithmetica Danica - en liden simpel og enfoldig Dansk Regne Bog, affdeelt i fiire Parter eller Bøger». 

Forordet er datert 12. april 1645: «Disligest, huad Arithmetica for en edel Konst monne være, det erfares ellers oc iblandt andet, af all Philosophorum Hoffuit Platone hans Antsvar, der hannem aff Isodoro skal være bleffuen tilspurt: Hvor udi Menniskene ofuergaa andre Diur? Sigendis: Der udi at de kunde telle. Saa al denstund jeg haffuer befunden det her i Trundhiemb findis heel mangel paa Regnebøger, som nytte oc brugelige ere for Børnene, haffuer jeg mig faaretagit at sammenskriffue oc beregne denne lidle Norske Regnebog.»

Peder Syv kritiserte at Tyge Hansøns språk «er meget føyet efter de Norske». Han mener at «en Drømb Korn» skulle hett «11 Skiepper», og «Skjaaen» vært beskrevet som et «Huus, hvori Fisken hænger at tørres». Selv brukte Tyge Hansøn uttrykket «paa min jydsk''», trolig i betydningen «på mitt morsmål og ikke latin», idet ordet «jydsk» også ble brukt som synonym for «dansk».

Referanser

Se også 
 Thorbjørn Egners lesebøker

Utdanning
Bøker
Macroplea

se tekst i artikkel

Macroplea er en slekt med biller som tilhører familiegruppen bladbiller (Chrysomelidae).

Utseende 
Macroplea er mellom 5-15 mm lange. Kroppen er langsmal og ikke så oval som bladbillene ofte er. Bakkroppen smalner bakover. I motsetning til mange andre sivbukker er ikke disse artene metallisk fargede. Oversiden er kraftig punktert, slekten kan særlig kjennes på at føttene på alle beinpar er påfallende lange, særlig er det ytterste fotleddet forlenget. Dekkvingene ender i en spiss.

Liv og utvikling 

Både larvene og de voksne (imago) billene lever av å spise blad på næringsplanten. De voksne er særlig aktive i solskinn.

Macroplea tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Systematisk inndeling 
Oversikten har med europeiske arter, samt noen flere.

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien sivbukker, Donaciinae Kirby, 1837
 slekten Macroplea Samouelle, 1819 – ingen arter i Norge
 tjønnaksvannbukk Macroplea appendiculata (Panzer 1794)
 Macroplea japana Jacoby, 1885
 Macroplea huaxiensis Lou & Liang 2011  
 havgrasvannbukk Macroplea mutica (Fabricius 1792)
 Macroplea pubipennis (Reuter 1875)
 Macroplea ranina Lou & Yu 2011  
 Macroplea skomorokhovi Medvedev, 2006

Referanser

Eksterne lenker 
 
 Macroplea - Fauna Europaea
 Norsk Entomologisk forening

Bladbiller
Plateumaris

se tekst i artikkel

Plateumaris er en slekt med biller som tilhører familiegruppen bladbiller (Chrysomelidae).

Utseende 
Plateumaris er mellom 3-10 mm lange. Kroppen er langsmal og ikke så oval som bladbillene ofte er. Bakkroppen smalner bakover. De er metallisk farget i ulike nyanser av messing- og bronsefarge. Hodet er fremover-rettet. Beina er vanligvis lange og kraftige. Mange av artene er like hverandre.

De ligner veldig på artene i slekten Donacia, en av de viktigste forskjellene ligger i sømlinjen (midtlinjen) bakerst på kroppen. Hos Plateumaris spriker dekkvingene noe, mens de hos Donacia følger hverandre helt bak. De også noe lik trebukker (Cerambycidae), som er ganske nærstående. Men, antennene er kortere, høyst halve kroppslengden. De ligner mest på trebukker i slekten Rhagium, som også har korte antenner, men sivbukker er generelt mye mindre.

Levevis 
Både larvene og de voksne (imago) billene lever av å spise blad på næringsplanten. De voksne er særlig aktive i solskinn.

Plateumaris tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Systematisk inndeling 
Oversikten har med europeiske arter.

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien sivbukker, Donaciinae Kirby, 1837
 slekten Plateumaris Thomson, 1866 – tre arter i Norge
 mørk sumpbukk Plateumaris affinis (Kunze 1818) – finnes i Norge
 Plateumaris aurifera (J. L. LeConte, 1850)
 Plateumaris balli Askevold, 1991
 Plateumaris bracata Scopoli, 1772
 Plateumaris caucasica Zaitzev 1930
 Plateumaris consimilis (Schrank 1781)
 blank sumpbukk Plateumaris discolor (Panzer 1795) – finnes i Norge
 Plateumaris diversa (Schaeffer, 1925)
 Plateumaris dubia (Schaeffer, 1925) 
 Plateumaris flavipes (Kirby, 1837)
 Plateumaris frosti (Schaeffer, 1935)
 Plateumaris fulvipes (Lacordaire, 1845)
 Plateumaris germari (Mannerheim, 1843)
 Plateumaris metallica (Ahrens, 1810)
 Plateumaris neomexicana (Schaeffer, 1925)
 Plateumaris nitida (Germar, 1811)
 Plateumaris notmani (Schaeffer, 1925)
 Plateumaris pusilla (Say, 1826)
 Plateumaris robusta (Schaeffer, 1920)
 Plateumaris rufa (Say, 1826)
 Plateumaris rustica (Kunze 1818)
 variabel sumpbukk Plateumaris sericea (Linnaeus 1761) – finnes i Norge
 Plateumaris schaefferi Askevold, 1991
 Plateumaris shoemakeri (Schaeffer, 1925)
 Plateumaris sulcifrons Weise 1900
 Plateumaris tenuicornis Balthasar 1934
 Plateumaris weisei Duvivier 1885

Referanser

Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Plateumaris - Fauna Europaea
 Norsk entomologisk forening

Bladbiller
Elvis Is Back!

Elvis Is Back! er comeback-albumet til Elvis Presley utgitt den 8. april 1960, etter han kom tilbake fra militærtjenesten i Tyskland.

Sporliste

Side 1
 «Make Me Know It» 1:58
 «Fever» 3:31
 «The Girl of My Best Friend» 2:21
 «I Will Be Home Again» 2:33
 «Dirty, Dirty Feeling» 1:35
 «Thrill of Your Love» 2:59

Side 2
 «Soldier Boy» 3:04
 «Such a Night» 2:58
 «It Feels So Right» 2:09
 «Girl Next Door Went A'Walking» 2:12
 «Like a Baby» 2:38
 «Reconsider Baby» 3:39

Bonusspor på ugivelsen fra 1999
 «Stuck on You» 2:18
 «Fame and Fortune» 2:29
 «Are You Lonesome Tonight?» 3:05
 «I Gotta Know» 2:15
 «It's Now or Never» 3:14
 «A Mess of Blues» 2:39

2005 FTD Special Edition

 «Make Me Know It» 2:01
 «Fever» 3:34
 «The Girl of My Best Friend» 2:24
 «I Will Be Home Again» 2:35
 «Dirty, Dirty Feeling» 1:35
 «Thrill of You Love» 3:02
 «Soldier Boy» 3:06
 «Such a Night» 3:01
 «It Feels So Right» 2:11
 «The Girl Next Door Went A'Walking» 2:15
 «Like a Baby» 2:40
 «Reconsider Baby» 3:45
 «Stuck on You» 2:20
 «Fame and Fortune» 2:32
 «It's Now or Never» 3:16
 «A Mess of Blues» 2:42
 «Are You Lonesome Tonight?» 3:08
 «I Gotta Know» 2:58
 «Make Me Know It» 2:37
 «Fever» 3:49
 «The Girl of My Best Friend» 2:36
 «Soldier Boy» 3:03
 «Such a Night» 3:14
 «It Feels So Right» 2:09
 «Stuck on You» 2:19
 «Fame and Fortune» 2:33
 «It's Now or Never» 3:29
 «Are you lonesome tonight?» 3:39
 «Make Me Know It» 2:12
 «Make Me Know It» 2:41
 «Make Me Know It» 2:47
 «Soldier Boy» 5:11
 «Soldier Boy» 3:39
 «Stuck on You» 2:36
 «Fame and Fortune» 4:04
 «A Mess of Blues» 2:56
 «A Mess of Blues» 2:51
 «It Feels So Right» 2:06
 «It Feels So Right» 2:41
 «Fever» 4:00
 «Like a Baby» 2:13
 «Like a Baby» 2:41
 «Like a Baby» 3:34
 «It's Now or Never» 3:24
 «It's Now or Never» 3:56
 «The Girl of My Best Friend» 5:15
 «The Girl of My Best Friend» 2:26
 «Dirty, Dirty Feeling» 1:41
 «Dirty, Dirty Feeling» 1:44
 «Thrill of Your Love» 4:09
 «Such a Night» 3:51

Medvirket

 Elvis Presley – sang, gitar
 Scotty Moore – gitar
 Hank Garland – gitar, bass 
 Floyd Cramer – piano 
 Bob Moore – bass
 D. J. Fontana – trommer
 Buddy Harman – trommer
 The Jordanaires – vokal
 Boots Randolph – saksofon 
 Charlie Hodge – vokal på «I Will Be Home Again»
 Steve Sholes – produsent 
 Chet Atkins – produsent

Eksterne lenker   
 

Musikkalbum fra 1960
Musikkalbum fra 1999
Musikkalbum fra 2005
Elvis Presley-album
G.I. Blues

G.I. Blues er et musikkalbum av Elvis Presley, utgitt 1. oktober 1960. Albumet inneholder musikk fra filmen G.I. Blues.

Sporliste

Side 1
 «Tonight Is So Right for Love» 2:14
 «What's She Really Like» 2:17
 «Frankfort Special» 2:58
 «Wooden Heart» 2:03
 «G.I. Blues» 2:36

Side 2
 «Pocketful of Rainbows» 2:35
 «Shoppin' Around» 2:24
 «Big Boots» 1:31
 «Didja' Ever» 2:36
 «Blue Suede Shoes» 2:07
 «Doin' the Best I Can» 3:10

Bonusspor på utgivelsen fra 1997
Alternative versjoner
 «Tonight's All Right For Love» 1:21
 «Big Boots» 1:14
 «Shoppin' Around» 2:15
 «Frankfort Special» 2:25
 «Pocketful of Rainbows» 2:47
 «Didja' Ever» 2:42
 «Big Boots» 0:58
 «What's She Really Like» 2:24
 «Doin' the Best I Can» 3:17

Medvirket

 Elvis Presley – sang, gitar 
 The Jordanaires – vokal
 Scotty Moore – gitar
 Tiny Timbrell – gitar 
 Neal Matthews jr. – gitar 
 Pete Drake – pedal, steel gitar 
 Jimmie Haskell – trekkspill
 Dudley Brooks – piano
 Ray Siegel – bass 
 D. J. Fontana – trommer
 Frank Bode – trommer 
 Bernie Mattinson – trommer

Eksterne lenker   
 

Musikkalbum fra 1960
Musikkalbum fra 1997
Elvis Presley-album
Filmmusikk
Johannes Rydzek

Johannes Rydzek (født 9. desember 1991) er en tysk kombinertløper som har konkurrert siden 2006.

Under Vinter-OL 2010 i Vancouver var Rydzek med på det tyske laget som tok bronsemedalje i lagkonkurransen, og han var også med på Tysklands lag som tok sølv i lagkonkurransen under Vinter-OL 2014 i Sotsji.

Under Ski-VM 2015 i Falun ble han verdensmester på normalbakke/10 kilometer individuelt, og var også med på det tyske laget som tok gull i normalbakke, lag.

Under Ski-VM 2017 i Lahtis tok han gull på alle de fire kombinertøvelsene.

Under Vinter-OL 2018 i Pyeongchang tok han gull i storbakke + 10 km og i lagkonkurransen.

Under Vinter-OL 2022 i Beijing, ble han nummer 5 som best.

Resultater i verdenscupen

Individuelle seire

Lagseire

Sammenlagtplasseringer

Referanser

Eksterne lenker 
 
  Profil på The-Sports.org (noen resultater)
  Profil på NBC Olympics 2010
  Profil på BBC Sport Olympics 2010
  Profil på Yahoo Sports Olympics 2010

Fødsler i 1991
Personer fra Oberstdorf
Tyske kombinertløpere
Olympiske mestere for Tyskland
Olympiske mestere i kombinert
Verdensmestere i kombinert
Olympiske sølvmedaljevinnere for Tyskland
Olympiske sølvmedaljevinnere i kombinert
Olympiske bronsemedaljevinnere for Tyskland
Olympiske bronsemedaljevinnere i kombinert
Juniorverdensmestere i kombinert
Vinnere av Holmenkollmedaljen
Kongepokalvinnere i skiidrett
Medaljevinnere under Vinter-OL 2010
Deltakere for Tyskland under Vinter-OL 2010
Kombinertløpere under Vinter-OL 2010
Medaljevinnere under Vinter-OL 2014
Deltakere for Tyskland under Vinter-OL 2014
Kombinertløpere under Vinter-OL 2014
Deltakere for Tyskland under Vinter-OL 2018
Kombinertløpere under Vinter-OL 2018
Medaljevinnere under Vinter-OL 2018
Deltakere for Tyskland under Vinter-OL 2022
Kombinertløpere under Vinter-OL 2022
Deltakere under Ski-VM 2011
Deltakere under Ski-VM 2013
Deltakere under Ski-VM 2015
Deltakere under Ski-VM 2017
Deltakere under Ski-VM 2019
Deltakere under Ski-VM 2021
Sunnanå SK

Sunnanå Sportklubb er en svensk sportklubb fra Sunnanå i Skellefteå. Laget er mest kjent for sitt kvinnelige fotballag, som spiller i Damallsvenskan.

Historie
Klubben ble stiftet i 1939, men det var først i 1965 at klubben markerte seg, da med spill på det nest høyeste nivået. Deretter, i 1974, ble kvinnelaget i fotball dannet. Laget ble hurtig en suksess, og de vant fellesserien allerede seks år etter, i 1980. I 1982 gjentok de bedriften, og året etter vant de cupfinalen. Sunnanå har siden (per februar 2010) aldri helt greid å oppnå tilsvarende resultater siden.

Damallsvenskan
Imidlertid var de nære i 1986, da laget kom til finalen i cupen igjen, men tapte 0-1 for Öxabäck IF. Sunnanå kvalifiserte seg året etter til første sesong av Damallsvenskan, men rykket rett ned. Laget gjorde imidlertid et sterkt comeback i 1990-sesongen, der de tok en fjerdeplass. Det holdt til sluttspill, men Sunnanå fikk store problemer mot Öxabäck igjen, og tapte semifinalen. De tre påfølgende sesongene ble en skuffelse for laget, som ble redusert til litt under midten av tabellen. Imidlertid forandret dette seg noe, sammenfallende med at klubben fikk frem sin muligens største stjerne, Hanna Ljungberg. Det gikk stadig oppover med laget fram til 1997-sesongen, der laget var tilbake på fjerdeplass og cupfinale, som de taper 1-2 mot Malmö FF. Imidlertid ble lagets hittil udiskutable dominans som Nord-Sveriges beste lag utfordret av Umeå IK. Umeå satset sterkt, og fikk med seg Ljungberg over. 

Forskjellen ble markant. Den første sesongen uten Ljungberg endte laget på en respektabel femteplass, plassen foran Umeå, men allerede sesongen etter rykket laget ned. Sunnanå rykket imidlertid rett opp igjen, men forble på nedre halvdel av tabellen fram til de i 2005-sesongen klatret opp på sjetteplass. i 2007-sesongen ble det en plassering bedre, men deretter har Sunnanå tilhørt midten eller nedre midten av tabellen.

med 20 av 22 sesonger (2010 ikke inkludert) er Sunnanå det laget som har vært med nest flest sesonger i Damallsvenskan, etter LdB FC Malmö og Hammarby. På maratontabellen ligger laget på femteplass, om enn med relativt beskjedne snitt på 27,2 poeng per sesong.

Noter

Eksterne lenker
Hjemmeside

Fotballag i Sverige
Fotballag etablert i 1939
Skellefteå kommune
Kvinnefotballag
1939 i Sverige
Silvia Rupil

Silvia Rupil (født 15. mai 1986) er en italiensk tidligere langrennsløper. Hun har deltok i verdenscuper fra 2006 til 2013 og konkurrerte i Tour de Ski 2009/10 og under Vinter-OL 2010. Hennes beste verdenscupplassering er en sjetteplass under et løp i Canmore i 2010. I hennes olympiske debut i Vancouver kom hun på 14.-plass i 10 kilometer fristil og på 4.-plass sammen med sitt lag i stafett (4 x 5 km). 

Hennes far Giampaolo Rupil var OL-deltager i 1980 i langrenn.

Eksterne lenker 
 
 Om Silvia Rupil hos Vancouver2010.com

Italienske langrennsløpere
Deltakere for Italia under Vinter-OL 2010
Langrennsløpere under Vinter-OL 2010
Fødsler i 1986
Personer fra provinsen Udine
Donaciella

se tekst i artikkel

Donaciella er en slekt med biller som tilhører familiegruppen bladbiller (Chrysomelidae).  

Donaciella tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien sivbukker, Donaciinae Kirby, 1837
 slekten Donaciella Reitter, 1920 – ingen arter i Europa
 Donaciella cinerea Herbst, 1784 
 Donaciella clavipes Fabricius, 1793 
 Donaciella microcephala (Daniel & Daniel, 1904) 
 Donaciella nagaokana Hayashi, 1998 
 Donaciella pubicollis (Suffrian, 1872) 
 Donaciella tomentosa Ahrens, 1819

Referanser

Eksterne lenker 
 
 Donaciella
 Norsk Entomologisk forening

Bladbiller
Biller formelt beskrevet i 1920
Auerbach (Vogtland)

Auerbach er en by i Vogtlandkreis i Fristaten Sachsen med 20 340 innbyggere (31. desember 2008).  I årene 1952–1990 var den kretshovedstad i Kreis Auerbach i Den tyske demokratiske republikk. Etter Tysklands gjenforening i 1990 fortsatte den som kretshovedstad i Landkreis Auerbach frem til 1. januar 1996 da en rekke kretser ble slått sammen i forbindelse med kretsreformen i Sachsen i 1994 og 1996.

Byen har status som en stor kretsby og regnes som det sentrale stedet i den østlige delen av landskapet Vogtland. Etter Plauen og Reichenbach im Vogtland er Auerbach den tredje største byen i Vogtlandkreis.

Bilder

Referanser

Eksterne lenker 
 

Byer i Sachsen
Kreis Auerbach
Vogtlandkreis